В това видео ще се упражняваме да повдигаме на степен десетични дроби.
Да кажем, че имам (0,2)^3.
Спри видеото и виж дали можеш да намериш на колко е равно.
Това просто ще означава, че ако взема нещо на степен 3,
това означава, че взимам три такива числа и ги умножавам.
Тоест това е 0,2*0,2*0,2.
На колко ще е равно това?
Ако взема 0,2*0,2 това ще е 0,04.
Един начин да го разглеждаме е, че 2*2 е 4
и после имаме една цифра след десетичната запетая,
вдясно от десетичната запетая.
И имам една цифра след десетичната запетая тук.
Тоест моето произведение ще има две цифри вдясно от десетичната запетая,
така че ще е 0,04.
И после умножавам това по 0,2
и на колко ще е равно, ако умножа тези числа?
4*2 е равно на 8
и сега имам 1, 2, 3 цифри вдясно от десетичната запетая,
така че произведението ми ще има 1, 2, 3 цифри вдясно на десетичната запетая.
Сега, когато се упражнихме малко,
нека направим друг пример.
Да кажем, че те попитам колко е 0,9^2.
Спри видеото и виж дали можеш да решиш това.
Това просто ще е 0,9*0,9.
На колко ще е равно това?
Можеш просто да кажеш, че 9*9 ще е равно на 81
и, да видим, в двете числа, които умножавам,
имам 1, 2 цифри вдясно от десетичната запетая.
Така че моят отговор ще има 1, 2 цифри вдясно от десетичната запетая.
Така че поставям десетичната запетая тук
и ще поставя нулата, тоест 0,81.
Друг начин да помислим за това е, че 9/10 от 9/10 е 81/100, но ето, готово.
Използването на степени или повдигането на степен на десетични дроби,
е същото, както когато говорим за цели числа.
В този случай просто трябва да извършиш малко умножение на десетични дроби.